Παράρτημα της Lloyds TSB στο Ένφιλντ του Λονδίνου.
Η **Lloyds TSB Group plc** είναι οικονομικό ίδρυμα με γραφείο που έχει έδρα το Λονδίνο, που όμως δραστηριοποιείται και στις ΗΠΑ, στην Ευρώπη, τη Μέση Ανατολή και την Ασία. Ιδρύθηκε το 1995 έπειτα από τη συγχώνευση των τραπεζών Lloyds Bank και Trustee Savings Bank (TSB). Η έδρα του τραπεζικού οργανισμού είναι στην οδό Γκρέσαμ, στον αριθμό 25 , στο Λονδίνο.

Σήμερα είναι ο πέμπτος μεγαλύτερος τραπεζικός οργανισμός στο Ηνωμένο Βασίλειο. Δραστηριοποιείται στην Αγγλία και στην Ουαλία με το όνομα Lloyds TSB και στη Σκωτία ως Lloyds TSB Scotland. Οι άλλες θυγατρικές της επιχειρήσεις συμπεριλαμβάνουν την στεγαστική τράπεζα Cheltenham and Gloucester, την ασφαλιστική εταιρεία Scottish Widows και τον οικονομικό οργανισμό Black Horse.

Οι δραστηριότητες του Lloyds TSB Group οργανώνονται σε τρία πεδία: τις συναλλαγές λιανικών πωλήσεων και υποθηκών, στις ασφάλειες και στις επενδύσεις και στις συναλλαγές χονδρικής πώλησης και σε εκείνες του εξωτερικού.

Ιστορία
-------

### Ίδρυση

Η Lloyds TSB ιδρύθηκε το 1995, όταν συμφώνησαν σε συγχώνευση οι Lloyds Bank και οι Trustee Savings Bank ("TSB"). Δημιουργήθηκε η δεύτερη μεγαλύτερη τράπεζα στο Ηνωμένο Βασίλειο εκείνη την εποχή ανά κεφαλαιαγορά μετά την HSBC Holdings και η μεγαλύτερη ανά μερίδιο αγοράς.

Η Lloyds Bank υπήρξε μια από τις παλιότερες τράπεζες στο Ηνωμένο Βασίλειο, ενώ ιδρύθηκε από τους Τζον Τέιλορ και Σαμψών Λόιντ το 1765 στο Μπέρμιγχαμ. Έπειτα από αρκετές συγχωνεύσεις η Lloyds έγινε μια από τις τέσσερις μεγαλύτερες τράπεζες (Big Four) στο Ηνωμένο Βασίλειο.

Η ιστορία της TSB ανάγεται στην ίδρυσή της από το Χένρι Ντάνκαν στο Ράθγουελ, του Νταμφρισάιρ, το 1810. Η ίδια η TSB δημιουργήθηκε με κοινοβουλευτικό διάταγμα το 1985, με βάση το οποί συγχνεύτηκαν όλες οι αποθεματικές τράπεζες υπό την TSB Bank plc. 

### Επέκταση στο Ηνωμένο Βασίλειο

Το 1995, με τη συγχώνευση ανάμεσα στην TSB και στη Lloyds Bank ιδρύθηκε η Lloyds TSB Group plc, μια από τις μεγαλύτερες δυνάμεις στις εγχώριες τραπεζικές συναλλαγές.

Τον Ιούνιο του 1999 τα παραρτήματα της TSB και της Lloyds Bank στην Αγγλία και στην Ουαλία απέκτησαν νέα εμπορική ονομασία ως Lloyds TSB. Τα παραρτήματα στη Σκωτία απέκτησαν την ονομασία Lloyds TSB Scotland. Το 2000 ο όμιλος απέκτησε και την ασφαλιστική εταιρεία Scottish Widows με έδρα το Εδιμβούργο. Το Σεπτέμβριο του ίδιου χρόνου η TSB αγόρασε την Chartered Trust από τη Standard Chartered Bank για 627 εκατομμύρια λίρες Αγγλίας και έτσι συστάθηκε η Lloyds TSB Asset Finance Division με την εμπορική ονομασία Black Horse.

Τον Οκτώβριο του 2003 ο όμιλος Lloyds TSB συμφώνησε στην πώληση του θυγατρικού, NBNZ Holdings Limited δημιουργώντας την *New Zealand banking and insurance operations to Australia and New Zealand Banking Group Limited*.

Τον Ιούλιο του 2004 ο όμιλος Lloyds TSB ανακοίνωσε την πώληση της επιχείρησης στην Αργεντινή στην Banco Patagonia Sudameris S.A και της επιχείρησης στην Κολομβία στην Primer Banco del Istmo, S.A.

### Συγχώνευση 2008

Στις 17 Σεπτεμβρίου του 2008 το BBC μετέδωσε ότι η HBOS ήταν σε συνομιλίες για συγχώνευση με τη Lloyds TSB, κάτι που επιβεβαιώθηκε από την πρώτη. Μια μέρα μετά, η συμφωνία επιβεβαιώθηκε και από τη Lloyds TSB.

Βραβεύσεις και αναγνώριση
-------------------------

Τον Απρίλιο του 2008 η Lloyds TSB Corporate Markets αναγνωρίστηκε ως «τράπεζα της χρονιάς» για τέταρτη συνεχή χρονιά.

Τον Ιούλιο του 2007 ανακοινώθηκε από τη Euromoney ότι η Lloyds TSB κέρδισε τα βραβεία εξαιρετικής ποιότητας (Awards for Excellence) του οργανισμού.

Χρηματοδοτήσεις
---------------

Η Lloyds TSB ορίστηκε ο πρώτος επίσημος χορηγός για τους Θερινούς Ολυμπιακούς Αγώνες του Λονδίνου, το 2012.

Επίσης, η Lloyds TSB χρηματοδοτεί τα Ασιατικά Βραβεία Τζιούελ (Asian Jewel Awards). Τα εν λόγω βραβεία απονέμονται σε αναγνώριση της συνεισφοράς της ασιατικής κοινότητας της σύγχρονης Βρετανίας.

Παραπομπές
----------

1. ↑  Lloyds Bank to merge with TSB
2. ↑  «Ιστορία της Τράπεζας Lloyds». Αρχειοθετήθηκε από το πρωτότυπο στις 17 Σεπτεμβρίου 2008. Ανακτήθηκε στις 21 Σεπτεμβρίου 2008.
3. ↑  «Ιστορία της Τράπεζας TSB». Αρχειοθετήθηκε από το πρωτότυπο στις 11 Οκτωβρίου 2012. Ανακτήθηκε στις 21 Σεπτεμβρίου 2008.
4. ↑  Lloyds TSB buys Scottish Widows
5. ↑  Standard Chartered wins $1.3bn Chase deal
6. ↑  Lloyds TSB confirms possible sale of National Bank
7. ↑  «Banco Hiptecario Prospectus Page 118» (PDF). Αρχειοθετήθηκε από το πρωτότυπο (PDF) στις 23 Σεπτεμβρίου 2008. Ανακτήθηκε στις 21 Σεπτεμβρίου 2008.
8. ↑  «HBOS confirms Lloyds merger talks». BBC News. 17 Σεπτεμβρίου 2008. Ανακτήθηκε στις 17 Σεπτεμβρίου 2008.
9. ↑  «Real FD Awards». Αρχειοθετήθηκε από το πρωτότυπο στις 5 Φεβρουαρίου 2009. Ανακτήθηκε στις 17 Σεπτεμβρίου 2008.
10. ↑  «SLloyds TSB - Best Bank Award». Ανακτήθηκε στις 17 Σεπτεμβρίου 2008.
11. ↑  «Lloyds TSB - London Olympics 2012». Αρχειοθετήθηκε από το πρωτότυπο στις 24 Σεπτεμβρίου 2008. Ανακτήθηκε στις 17 Σεπτεμβρίου 2008.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Lloyds TSB** |

* Ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 604145857930923020007

 |

 |